Dosarul "camionul morții", unde au decedat 39 de vietnamezi. Unul dintre românii implicați a fost capturat în Italia.
Poliţia italiană l-a reținut pe românul suspect în cazul celor 39 de vietnamezi, care au murit acum 2 ani în Anglia. Bărbatul, în vârstă de 28 de ani, este bănuit că a furnizat camionul pentru transportarea imigranţilor şi era căutat de justiţia din Marea Britanie. Agenţii italieni l-au localizat pe Ştefan Damian Dragoş în oraşul Cinisello Balsamo, la nord de Milano şi au reuşit să-l reţină în baza unui ordin european de arestare.
Cazul vietnamezilor decedaţi în octombrie 2019, într-un camion la Londra, a şocat opinia publică la nivel internaţional.Cei 39 de imigranţii, printre care erau şi doi minori, voiau să ajungă în Marea Britanie, dar călătoria lor s-a sfârşit în mod tragic.Au murit sufocaţi şi au fost abandonaţi într-o zonă industrială din estul Londrei, după ce ar fi plătit fiecare câte 10 mii de euro.Până acum au fost condamnate patru persoane în acest caz.Liderii grupării au primit 20 şi 27 de ani de închisoare, iar cei doi şoferi, 13 şi 18 ani de pedeapsă. Dacă va fi găsit vinovat, Ştefan Damian Dragoş poate primi o pedeapsă de până la 14 ani de închisoare.